open-index/open-wikipedia-markdown huggingface dataset:
Möte i monsunen

**«Möte i monsunen»** er en vise av Evert Taube første gang utgitt i samlingen «Ultramarin» fra 1936 av samme forfatter. Taube fremfører visen på en plateinnspilling fra 1936.

Sin endelige form fikk visen på Operakällaren, hvor konsul Fredrik Adelborg beskrev for Taube hvordan han hadde hjulpet shanghaiede svenske sjømenn i Singapore.

Sangen blir fortalt av en gammel barndomsvenn av Fritiof Andersson, som tilfeldigvis støter på denne, da deres to skip møtes på sydlige breddegrader (Fritiof seiler under finsk flagg og hans barndomskamerat under svensk flagg). Ganske snart tar Fritiof over og forteller om sine halsbrekkende eventyr. Blant annet forteller han om en reise fra Siam (Thailand), da de hadde ville dyr i lasten som ble solgt til Hagenbecks Tierpark i Hamburg. På veien kommer de ut for en syklon som forårsaker besetningens død (bortsett fra Fritiofs) og dyrenes død (bortsett fra en elefant). Skipet driver så smått om senn til Camarin på Malabar.

«Möte i monsunen» har blitt spilt inn på plate av Göteborgs Sinfonietta i 1998 med musikalsk arrangement av Tomas Blanck, som også dirigerte. Denne innspillingen har ofte blitt spilt på radio.

«Möte i monsunen» ble tatt opp i Sveriges kulturkanon i kategorien «Musikk» i 2025.

## Norsk versjon
A. Larsen har skrevet en norsk tekst. På norsk bærer den tittelen «Møte i monsunen».

### Innspilling
*Gellin & Borgström med instrumentalkvartett Refr.: Valsø Holm. Innspilt  i København cirka 10. februar 1938. Utgitt på 78-platene His Master's Voice A.L.&nbsp;1342 og Victor V-15038.

## Referanser

 


## Kilder
*Möte i monsunen (Evert Taube)
*«Evert Taube &ndash; Sångboken»
Oppistun Børli

**Oppistun Børli** er en husmannsplass i Eidskog kommune, Hedmark. Den er kjent som et kunstnerhjem ettersom forfatteren Hans Børli (1918–1989) ble født og vokste opp her.

Stedet ble ryddet av skogfinner tidlig på 1700-tallet. Børli-familien ble knyttet til stedet da Hans Børlis oldefar bosatte seg her i 1860, som husmann under godseier Haneborg i Høland. Hans Børli bodde barndomshjemmet inntil han i 1946 giftet seg og flyt­tet til Tobøl.

Huset og omgivelsene er skildret i Børlis selvbiografi *Med øks og lyre* (1988) og i dikt som «Ved Børen sjø».

Huset eies i dag av Stangeskovene. Hans Børli-selskapet leier stedet, og har siden 1991 et årlig kulturarrangement her, kalt *Junikveld*. Arrangementet har samlet inntil 1700 deltagere. 

På tunet står Svein Tore Kleppans byste av Børli.

## Litteratur
*  

## Eksterne lenker
* Hans Børli-selskapet
Fiskehamnen metrostasjon

**Fiskehamnen** (finsk: *Kalasatama*) er en stasjon på Helsingfors metro. Den ligger i delområdet Fiskehamnen, mellom stasjonene Sörnäs og Brändö og betjenes av begge linjene, M1 og M2. 

Stasjonen åpnet 1. januar 2007. Den ligger i et område som tidligere var Helsingfors' havneområde, og til å begynne med betjente stasjonen de nærliggende kontorene som da fantes i området. I 2008 ble havnevirksomheten flyttet til den nybygde Nordsjö hamn, og man startet å utvikle området til den tidligere Sörnäs hamn til et nytt bo- og kontorområde. Totalt omfatter prosjektet i Fiskehamnen boliger for 20&nbsp;000 personer og områdets sentrum ligger ved metrostasjonen.

## Fiskhamnen eller Fiskehamnen?
I mars 2007, tre måneder etter metrostasjonen ble åpnet, påpekte Helsingfors bys navnekomite at det korrekte navnet på stasjonen er *Fisk*'e*'hamnen* på svensk. Helsingfors stads trafikverk hadde tatt navnet Fiskhamnen, uten e, fra stavingen på gamle kart. Beslutningen om å endre navnet på metrostasjonen ble gjort i mai 2014, og endringen av stasjonsnavnet til Fiskehamnen ble foretatt i forbindelse med åpningen av vestmetroen grunnet kostnadseffektivitet. Navnet Fiskehamnen ble begrunnet med at det er tale om fiske og ikke fisker. Det finske navnet *Kalasatama* kommer imidlertid ikke å endres selv om den direkte oversettelsen til svensk er «fiskhamnen».

## Referanser
Hertonäs metrostasjon

**Hertonäs** (finsk: *Herttoniemi*) er en stasjon på Helsingfors metro. Stasjonen ligger mellom stasjonene Brändö og Igelkottsvägen og betjenes av begge linjene, M1 og M2. Stasjonen åpnet 1. juni 1982, og er en av Helsingfors metros opprinnelige stasjoner.

Stasjonen ble prosjektert av Jaakko Ylinen og Jarmo Maunula.

## Referanser




## Galleri

Fil:Herttoniemen metroasema.jpg
Fil:Herttoniemen metroasema-Helsinki.jpg
Fil:Herttoniemen metroasema, Helsinki.JPG


## Eksterne lenker
*
Igelkottsvägen metrostasjon

**Igelkottsvägen** (finsk: *Siilitie*) er en stasjon på Helsingfors metro. Den ligger på bakkenivå i bydelen Hertonäs. Stasjonen ligger mellom Hertonäs og Östra centrum og betjenes av begge linjene, M1 og M2. Igelkottsvägen metrostasjon åpnet 1. juni 1982, og er en av Helsingfors metros opprinnelige stasjoner.

## Referanser
Östra centrum metrostasjon

**Östra centrum** (finsk: *Itäkeskus*) er en stasjon på Helsingfors metro. Øst for Östra centrum deler metrolinjen seg, og linje M2 går nordover mot Mellungsbacka mens linje M1 går sørover mot Nordsjö. Stasjonen åpnet 1. juni 1982, og er en av Helsingfors metros opprinnelige stasjoner.

## Referanser
Kvarnbäcken metrostasjon

**Kvarnbäcken** (finsk: *Myllypuro*) er en stasjon på Helsingfors metro. Den ligger mellom stasjonene Östra centrum og Gårdsbacka og betjenes av linje M2. Stasjonen åpnet 21. mars 1986.

## Referanser
Gårdsbacka metrostasjon

**Gårdsbacka** (finsk: *Kontula*) er en stasjon på Helsingfors metro. Den ligger mellom stasjonene Kvarnbäcken og Mellungsbacka og betjenes av linje M2. Stasjonen åpnet 1. november 1986.

## Referanser
Mimsy Møller

**Margaret Irene «Mimsy» Møller** (født 2. november 1955 i Oslo) er en norsk pressefotograf, bosatt i Oslo.

Møller studerte fotografi og tysk litteratur ved Bennington College, Vermont, USA.  Hun har arbeidet som fotograf i *The Bennington Banner*, Vermont og fotografert for United Press International i USA. I Norge arbeidet hun som pressefotograf i Dagsavisen (tidligere Arbeiderbladet) fra 1984 til 2022. Hun har markert seg blant «førstegenerasjons kvinnelige pressefotografer».

I 2006 vant hun 1. pris i klassen «Dagligliv i Norge» i pressefotografenes Årets Bilde-tevling. Møllers bilder er innkjøpt av Nasjonalmuseet for kunst, arkitektur og design og representert i Robert Meyers samling. Møller er også innkjøpt og representert i Preus museum sin samling.

På 1980-tallet var hun aktiv i kvinne-fotogruppen Hera. Hun har også arbeidet i kvinneradioen RadiOrakel i Oslo. Møller er tilknyttet bildebyrået Samfoto i NTB.

## Utstillinger
### Separatutstillinger
* 2010: *Den hemmelege hagen*. Det norske teatret, Oslo.

### Kollektivutstillinger
* 1989: *Kvinner om kvinner.* Henie Onstad Kunstsenter, Høvikodden.
* 1990: *Fotografisk vårutstilling*. Vandreutstilling i Norge. Forbundet Frie Fotografer.
* 2003: *Under•eksponert*. T-banestasjonene Nationaltheatret, Stortinget og Jernbanetorget. Fotografiens Hus.
* 2005-2006: *Robert Meyers Samling*. Kunsthallen Tullinløkka, Nasjonalmuseet for kunst, arkitektur og design.
* 2010: *Goddesses.* Museet for samtidskunst. Nasjonalmuseet for kunst, arkitektur og design.
* 2010–2011: *The View Project*. Vandreutstilling i USA kurert av Joyce Tenneson.
* 2014: *Musikerne og fotografene.* Celsius Showcase, Oslo.
* 2016-2017: *#JEG - Fra selvportrett til selfie*, Preus museum, Horten
* 2022: *Over regnbuen*. Preus museum, Horten
* 2025-2026: *Det subjektive fotografiet*. Nasjonalmuseet. 
* 2025: Fe/male lenses. Preus museum, Horten. 

## Referanser
https://www.idunn.no/doi/full/10.18261/issn.2387-5879-2021-01-11
Mellungsbacka metrostasjon

**Mellungsbacka** (finsk: *Mellunmäki*) er en stasjon på Helsingfors metro. Den ligger på bakkenivå og er den østlige endestasjonen på M2-linjen. Stasjonen åpnet 1. september 1989. Mellungsbacka er verdens nordligste t-banestasjon.

## Referanser
Rastböle metrostasjon

**Rastböle** (finsk: *Rastila*) er en stasjon på Helsingfors metro. Den ligger mellom stasjonene Botby gård og Nordsjö og betjenes av linje M1. Stasjonen åpnet 31. august 1998.

## Referanser
Nordsjö metrostasjon

**Nordsjö** (finsk: *Vuosaari*) er en stasjon på Helsingfors metro. Den åpnet 31. august 1998. Det er den østlige endestasjonen for M1-linjen på Helsingforsmetroen.

## Referanser
Norvestor Advisory

**Norvestor Advisory AS** er et nordisk private equity-selskap etablert i 1989. Selskapet forvalter per 2020 €1,4 milliarder i fire fond og fokuserer på oppkjøp og utvikling av selskaper i de nordiske landene. Selskapet har per januar 2020 gjennomført mer enn 70 oppkjøp og over 250 tilleggsoppkjøp. Selskapet har kontorer i Oslo, Stockholm, Helsingfors og Luxembourg.

## Referanser


## Eksterne lenker
*http://norvestor.com/ (Selskapsside)
*http://www.fund-reviews.com/news/norvestor-equity-announces-the-final-close-of-norvestor-vii-l-p/ 
*https://www.svca.se/
*http://www.nvca.no/
Southern Cross (fly)

***Southern Cross*** er navnet på en Fokker F.VIIb/3m tre-motors endekker som ble brukt under den første flyvning over Stillehavet fra USA til Australia, en strekning på ca. 11&nbsp;670 km.

## Historie
*Southern Cross* startet sitt liv som *The Detroiter*, et fly ment for bli brukt under en flyvning over Polhavet fra Alaska til Spitsbergen ledet av Hubert Wilkins under hans arktiske ekspedisjon i 1928. Ekspedisjonen var finansiert av aviser i Detroit, derav flyets navn.

Flyet hadde havarert i Alaska i 1926 og var blitt reparert, men Wilkins var kommet til at den tre-motors Fokker var for stor for ekspedisjonen over Polhavet. Han hadde i stedet anskaffet en en-motors Lockheed Vega og hadde brukt Fokker-maskinen til støtte for ekspedisjonen ved å frakte forsyninger fra Fairbanks til Point Barrow. Flukten over Polhavet ble gjennomført i april 1928.

Wiilkins møtte Charles Kingsford Smith og Charles Ulm i San Francisco, og de kom overens om overdragelse av Fokkeren til Kingsford Smith.

Kingsford Smith gav flyet navnet *Southern Cross* og rustet det for en flyvning jorden rundt. En flyvning som skulle gjennomføres for å skaffe interesse og midler til en planlagt kryssing av Stillehavet. Etter å ha installert nye motorer og andre nødvendige deler, gjorde Kingsford Smith to forsøk på en jorden-rundt flyvning, men den lovede økonomiske støtten fra delstatsregjeringen i New South Wales ble trukket tilbake. Jorden-rundt flyvningene ble oppgitt. Det så en tid ut til at Kingsford Smith ville bli tvunget til å selge flyet da en amerikansk filantrop og sponsor meldte seg. Han kjøpte flyet og lånte det vederlagsfritt tilbake.

## Stillehavsflyvningen
Den 31. mai 1928 startet Charles Kingsford Smith, Charles Ulm, og to amerikanske besetningsmedlemmer (telegrafist/navigatør og flymaskinist) fra Oakland, California. *Southern Cross* stoppet først for hvilepause  og tanking på Hawaii før de satte avsted for Fiji. Denne strekningen tok 34 og en halv time over åpent hav før de kunne lande på Suva, hvor en stor og entusiastisk  menneskemengde så det første fly lande på Fiji. *Southern Cross* landet tilslutt i Brisbane 9.&nbsp;juni hvor 25&nbsp;000 ventet for å ønske velkommen. Neste dag gikk turen til Sydney.

## Over  Tasmanhavet
Med *Southern Cross* ble Kingsford Smith og Ulm de første som gjennomførte en flyvning over Tasmanhavet &ndash; fra Australia til New Zealand og tilbake (ca. 4&nbsp;000 km). Den første turen ble gjennomført i september 1928.

## Flyet i dag

Kort tid før sin død i 1935 donerte Kingsford Smith *Southern Cross* til den australske regjeringen for at det skulle bli bevart i et museum. Det hadde en kort tid i 1946 blitt bragt ut av sin pensjonisttilværelse for filmen om Kingsford Smith. *Southern Cross* er nå bevart i en spesialbygget klimakontrollert hangar ved
Brisbane lufthavn i Queensland.

På 1980-tallet ble det bygget en fullskala replika av *Southern Cross* i Sør-Australia.
Valby

**Valby** er en bydel i København med  innbyggere (per 1. januar 2011). Bydelen ligger noen få kilometer vest for det sentrale København og grenser opp til Kongens Enghave,  Vesterbro, Frederiksberg, Hvidovre og Vanløse.

Valby var tidligere en del av Hvidovre kommune, men ble i 1901 innlemmet i Københavns kommune.

Valby kjennes blant annet for Valby Bakke, hvor Zoo-tårnet står, men også en stor del av Carlsberg Byen og Nordisk Films studier er plassert i bydelen. Filmproduksjoner som Olsen-banden, Matador og Midt om natten har sitt utspring i Valby og fra den avdøde instruktøren Erik Balling.

Da Københavns Kommune eksperimenterte med bydelsråd, var Valby den eneste bydelen som etter en avstemning ønsket å beholde ordningen.

Bebyggelsen i Valby er fordelt noenlunde likt mellom blokkbebyggelse og villakvarterer. Et av boligområdene er Akacieparken, Brombærparken, Solbærparken og Spinderiet, som både inneholder boliger, butikker og kontorer.

## Referanser


## Kilder
* Valby bydel, dansk, hentet februar 2017.
14. serierunde i Tippeligaen 2010

**14. serierunde i Tippeligaen 2010** var siste runde før sommerferien og startet lørdag 5. juni klokken 17:00 med Strømsgodset mot Tromsø. Runden fortsatte med seks kamper søndag 6. juni, fem kamper klokken 18:00 og hovedkampen mellom Brann og Aalesund på Brann Stadion klokka 20:00. Runden ble avsluttet mandag 7. april klokken 19:00 med Start mot Viking.


## Fakta
Femøren metrostasjon

**Femøren** er en overjordisk metrostasjon i den danske hovedstaden København. Stasjonen blir betjent av Linje M2 til Københavns metrosystem.

Stasjonen ble åpnet 28. september 2007 for den nybygde strekningen Lufthavnen-Lergravsparken. Stasjonen befinner seg hevet over bakkenivå. Det finnes omstigningsmuligheter til diverse busslinjer.

## Eksterne lenker
Recoleta

**Recoleta** er en av de 48 bydelene (*barrios*) i Argentinas hovedstad Buenos Aires. Bydelen har navn etter fransiskanerklosteret *Convento de los Recoletos Descalzos* som på 1700-tallet bygde kirke på dette stedet, og denne kirkens kirkegård er i dag Cementerio de La Recoleta, en av Argentinas viktigste kirkegårder.

Bydelen er kjent for sin franskinspirerte arkitektur, og sine plasser, parker, gallerier og kafeliv.

## Cementerio de La Recoleta

På gravlunden Cementerio de La Recoleta i bydelen ligger blant andre følgende begravet:
*Raul Alfonsin (1927–2009), president
*Carlos Saavedra Lamas (1878–1959), politiker og vinner av Nobels fredspris i 1936
*Cándido López (1840–1902), maler og soldat
*Bartolomé Mitre (1821–1906), forfatter og president
*Eva Perón (1919–1952), skuespiller, sanger og presidentfrue
*Dante Quinterno (1909–2003), tegneserieskaper

## Eksterne lenker
* Complete Guide to Recoleta, Buenos Aires (engelsk)
* Unofficial Recoleta guide with pictures and sightseeings (engelsk)
Amager Strand metrostasjon

**Amager Strand** er en metrostasjon på Amager. Den ligger på linje M2 mellom stasjonene Øresund og Femøren.

Amager Strand Station ble innviet i 2007. Stasjonen ligger i takstsone 3.

## Amagerbanen
Amagerbanens «Engvej trinbræt» lå litt syd for der hvor Amager Strand stasjon ligger nå.

## Eksterne lenker
Southern Cross

**Southern Cross** (engelsk for Sørkorset) er ofte assosiert med Australia og New Zealand og kan være:
*Southern Cross-ekspedisjonen : British Antarctic Expedition 1898–1900
*DS «Southern Cross» : Ekspedisjonsskipet til Southern Cross-ekspedisjonen
*«Southern Cross» : Fly benyttet av Charles Kingsford Smith  
*Southern Cross jernbanestasjon : En jernbanestasjon i Melbourne i Australia.
*Southern Cross (band) : Canadisk progressiv metal-band
* Kallenavn på sørstatsflagget med andreaskors som opprinnelig var militærflagg for sørstatshæren under den amerikanske borgerkrigen
Sigurd Halvorsen

**Sigurd Halvorsen** (født 30. april 1945, død 1. desember 2016) var en norsk fotograf, bosatt i Haugesund.

Halvorsen har drevet mye av sitt fotografiske virke som naturfotograf, med dyr og natur i Afrika som spesialitet.  Sammen med kona Kari Halvorsen har han i mange år arbeidet som turoperatør og guide i denne verdensdelen, spesielt i Sør-Afrika. Halvorsen var tilknyttet bildebyrået Samfoto.

## Bibliografi
* *Vårt vakre Sør-Afrika* (sammen med Kari Halvorsen), Vormedal Forlag (2009) ISBN 978-82-92879-22-1

## Eksterne lenker
* Safari opplevelsesreiser
Kong Frederik IVs Tambourafdeling af 1704

**Kong Frederik IVs Tambourafdeling af 1704** er en militærhistorisk forening med tilhold i Gamlebyen i Fredrikstad. Avdelingen har sitt fokus på 30. mai 1704, da kong Frederik IV av Danmark og Norge ankom Fredrikstad. Den siste helgen i mai har avdelingen tradisjonelt gjenskapt hendelsen med musikk, parader og en slagoppvisning i Gamlebyen.

Avdelingen er delt i to hoveddeler; en militær og en sivil. Den militære delen består av spill, infanteri (musketerer) offiserskorps og artilleri. Den sivile delen, marketenteriet, gjenskaper forsvarets nødvendige støtteapparat på 1700-tallet - med alle de servicetjenester som var nødvendig.

Kong Frederik IVs Tambourafdeling bestreber seg på autentisitet og parademessig korrekt gjennomføring av den eksersis man kjenner til fra tidlig 1700-tall. Avdelingen representerer Fredrikstad kommune i offentlige anledninger. I Norge har Tambourafdelingen deltatt ved HM Kongens Gardes dag tre ganger, og Norsk Militær Tattoo to ganger. Den var seremoniavdeling på VM i Fotball for døve i Oslo rådhus, og har deltatt i flere oppdrag i utlandet; Danmark (Tordenskioldsdagene, Fladstrand), Tyskland (Schwedenfest, Wismar), markeringen av slaget ved Oudenarde for 300 år siden i Belgia, Finland (Kotka - Havfestival), England - Oxford og Woodstock (markering av Hertugen av Marlboros ledelse av slaget ved Blenheim i Tyskland), Sverige ved åpning av turistsesongen på nya Älvsborg festning - Gøteborg, og på Eda Skans.

Avdelingen er uniformert i den første Dansk-Norske enhetsuniformen fra 1697, og musikken som spilles (avdelingen har gitt ut to CD-er) er så korrekt i samtid som mulig - fra 1600. Flere musikkstykker er hentet frem med hjelp fra Den Kongelige Livgarde, København. Våpen er flintlåsmusketter modell "Brown Bess" og to artilleristykker, originale fra 1648 - støpt i bronse. Avdelingen er fullt utstyrt som en infanteriavdeling på begynnelsen av 1700-tallet; offisers- og mannskapstelt, bålutstyr og annet inventarium.

## Referanser


## Eksterne lenker
* Kong Frederik IVs Tambourafdeling af 1704
Kunståret 1837

**Kunståret 1837** er en oversikt over hendelser, fødte og avdøde kunstnerpersonligheter i 1837.

## Hendelser
*Élisabeth Vigée-Le Brun publiserer det andre bindet av sine memoarer.

## Priser

*Prix de Rome
** maleri – Thomas Couture
** skulptur – Louis-Léopold Chambard

## Verk
*John Martin:
***[[Manfred and the Witch of the Alps]]*
***[[Manfred on the Jungfrau (1837)|Manfred on the Jungfrau]]*
* Constantin Hansen: 
** «Et selskab af danske kunstnere i Rom»

## Fødsler
*19. januar - Carl Hertelt, tysk maler (død 1921)
*27. januar - Tomioka Tessai, japansk maler og Kalligraf fra Meijiperioden (død 1924)
*12. februar - Thomas Moran, engelsk-amerikansk maler fra Hudson River School (død 1926)
*17. februar - Pierre Auguste Cot, fransk maler (død 1883) 
*21. april - Julius Geertz, tysk maler (født 1902)
*8. mai - Alphonse Legros, fransk maler, etser og billedhugger (død 1911)
*8. juni - Ivan Kramskoi, russisk maler og kunstkritiker (død 1887)
*4. juli - Emile Auguste Carolus-Duran, fransk maler (død 1917)
*16. oktober - Eduard Paulus, tysk arkeolog og kunsthistoriker (død 1907)
*18. november - Ferdinand Krukenfellner, østerrikskungarsk steinhugger og billedhugger (død 1927)  
*6. desember - Alexandra Frosterus-Såltin, finsk kunstner (død 1916) 
*9. desember - Gotthard Werner, svensk kunstner, historiemaler (død 1903)

## Dødsfall
*11. januar - François Gerard, fransk maler (født 1770)
*8. mars - Domingos Sequeira, portugisisk maler (født 1768)
*31. mars - John Constable, engelsk landskapsmaler (født 1776)
*9. august - Xavier Sigalon, fransk maler (født 1787)
*16. august - William Daniell, britisk maler (født 1769)
*28. desember - Boris Orlovskij, russisk skulptør (født 1793)
*Johann Baptist von Lampi d.y., østerriksk portrettmaler (født 1775)
*Charles Henry Schwanfelder, engelsk dyre-, landskaps- og portrettmaler (født 1774)
*Yi Jaegwan, koreansk sjangerverk maler i den seine Joseon-perioden (født 1783)

## Eksterne lenker
*
Solvor

**Solvor** og **Solvår** er norske kvinnenavn dannet av det norrøne navnet *Sǫlvǫr*. Det første navneleddet kan være dannet av *salr*, «sal, hall», eller *sól*, «sol». Det andre leddet kan være dannet av *várar*, «ed», eller *vár*, som kan bety «vår», «kvinne», eller «sannehet».

*Solvor* har norsk navnedag 1. september.

## Utbredelse
*Solvor* er et nokså sjeldent navn. Den islandske formen Salvör er noe mer utbredt på Island.

|}

## Kjente personer med navnet
Personene i listen er ordnet kronologisk etter fødselsår.
* Solvor Østbye (f. 1926), norsk grafiker
* Solvor Gudrun Flaten (f. 1929), norsk politiker
* Solvor Holan (f. 1976), norsk kunstner
* Solvor Leistad, norsk bildekunstner
* Solvor Vermeer, norsk sanger
* Solvor Woll, norsk underholdningsartist

## Referanser


## Eksterne lenker
*
International Society for Ecology and Culture

**International Society for Ecology and Culture** (forkortet til **ISEC**) er en non-profit organisasjon som holder til over hele verden og har som sitt hovedformål å øke bevisstheten om hva det anser som de grunnleggende årsakene til moderne sosiale, miljømessige og økonomiske kriser i dagens samfunn. 

Gruppen hevder at fokus på løssalg – f. eks. blokkere kjernekraftverk, mette de sultne, hjelpe de fattige osv. – bare forvirrer folk og til slutt vil mislykkes som strategi. I stedet argumenterer ISEC for at samfunnet må fokusere på de grunnleggende kreftene som skaper eller forverrer alle disse problemene. Blant disse faktorene som gjør ting verre er blant annet økonomisk globalisering og de konvensjonelle forestillingene om teknologisk og økonomisk «fremgang». Som en løsning på problemene, fremmer ISEC en økonomisk lokalisering og andre lokalt baserte alternativer til den globale forbrukskultur, som beskytter både biologisk og kulturelt mangfold. 

ISEC har den overordnede organiseringen av et program med hovedfokus i Ladakh som ligger i Tibet og India, som ble påbegynt i 1975. I Ladakh-prosjektet inkluderer de et bredt spekter av forskjellige aktiviteter, inkludert ett fornybar energi-program som har vunnet mye internasjonal anerkjennelse for å møte de negative effektene av den konvensjonelle utviklingen i denne regionen. 

ISEC grunnlegger og direktør, Helena Norberg-Hodge, ble sammen med International Society for Ecology and Culture tildelt prisen Right Livelihood Award i 1986 for deres eksemplariske humanitære arbeid. 

ISEC har blant annet etablert et nettverk for å bringe sammen grupper og enkeltpersoner fra forskjellige deler av verden som sliter med å opprettholde sin kulturelle integritet i møte med den økonomiske globaliseringen.
Stordalen

**Stordalen** finnes flere steder:

* Stordal kommune i Møre og Romsdal.
* Arena Overøye et skisenter i Stordal, Møre og Romsdal.
* Stordalen Skisenter i Masfjorden, Nordhordland
* Stordalen (Bodø), et strøk i Bodø.
* Stordalen (Åfjord), en dal i Åfjord

Personer

* Petter Stordalen, norsk finansmann.
Nord–sør-linjen

**Nord-sør-linjen** (engelsk:**North South Line**, kinesisk: 南北線) var den første undergrunnslinjen i Singapore. Pr. 2010 er den 44km lang med 25 stasjoner og er drevet av SMRT Corporation. Linjen er farget rød på undergrunnskartene.

## Stasjoner
Hagnäs metrostasjon

**Hagnäs** (finsk: *Hakaniemi*) er en stasjon på Helsingfors metro. Den ligger i bydelen Berghäll, like nord for byens sentrum, mellom Helsingfors universitet og Sörnäs og betjenes av begge linjene, M1 og M2. Stasjonen åpnet 1. juni 1982, og er en av Helsingfors metros opprinnelige stasjoner.

Hagnäs stasjon er med i Aki Kaurismäkis film Calamari Union fra 1984. Stasjonen var også med i Bomfunk MCs musikkvideo «Freestyler»

## Referanser
Singapores undergrunnsbane

**Singapores undergrunnsbane** (engelsk: **Mass Rapid Transit**) er et tunnelbanesystem som er grunnstenen i Singapores kollektivtransportsystem. Undergrunnsbanen dekker hele bystaten Singapore. Første delen av systemet åpnet 7. november 1987 og systemet har i 2010 4 linjer og 79 stasjoner fordelt på 129,7 km.

## Historikk

I 1967 spådde byutviklerne i Singapore at landet kunne trenge et bane-basert kollektivtransportsystem innen 1992. Man debatterte også om landet skulle satse på et kollektivtilbud basert utelukkende på busser. Men den løsningen ville ikke vært tilfredsstillende siden bussinfrastrukturen ville kommet til å konkurrere om tomter i det allerede overfylte Singapore. Den opprinnelige S$5 milliarder investeringen i den første linjen var den største offentlige byggeprosjektet i Singapore til da. Byggingen begynte 22. oktober 1983 ved Shan Road. Nettverket ble bygget i flere stadier og Nord–sør-linjen ble gitt prioritet siden den gikk igjennom Singapore sentrum der behovet for kollektivtransporttilbudet var størst. 7. november 1987 ble den første seksjonen, bestående av 6 km med spor og fem stasjoner, av Nord–sør-linjen ferdig. Da nettverket ble offisielt åpnet 12. mars 1988 av Singapores statsminister Lee Kuan Yew hadde systemet vokst ytterligere 15 stasjoner. 6. juli 1990 åpnet Øst-vest-linjen med ytterligere 21 stasjoner. Den første byggefasen av nettverket ble fullført to år foran skjemaet.

Nettverket har siden blitt utvidet ytterligere. Blant annet en S$1,2 milliarder utvidelse av Nord–sør-linjen til Woodlands som sto ferdig 10. februar 1996. I løpet av 1990-tallet ble det bygget tre bybanelinjer i tillegg til undergrunnsbanen. I 2002 sto utvidelsen til Changi lufthavnen ferdig. Nord-øst-linjen som var den første linjen som ble drevet av SBS Transit åpnet 20. juni 2003 og var den første helautomatiserte førerløse linjen i verden. 

## Nettverk

## Utvidelser
### Circle-linjen

Når Circle-linjen står ferdig i 2012 vil den være 35,7 km lang med 31 stasjoner. pr. (2010) er 16 stasjoner i drift. Circle-linjen forbinder alle de andre undergrunnslinjene og gjør det mulig for de reisende å unngå de trafikkutsate stasjonene City Hall og Raffles Place. Hittil er kun steg 1-3 satt i drift mens steg 4 og 5 vil komme i drift i 2011.

### Downtown-linjen

Linjen er under planlegging. Når den blir ferdig vil den bestå av 40 km med spor og 33 stasjoner som vil forbinde nordvestlige og østlige deler av Singapore med Marina Bay og Singapore sentrum (CBD). Linjen kommer til å bli ferdig i tre steg, det første steget åpner i 2013, det andre i 2015 og det siste i 2016.

### Thomson-linjen

Thomson linjen er planlagt med 27 km med spor og 18 stasjoner. Linjen vil starte ved Marina Bay og ende i den nordlige delen av Singapore. Den er planlagt fullført i 2018.

## Referanser

## Eksterne lenker
*
Arena Overøye

:*Anlegget må ikke forveksles med [[Stordalen Skisenter]] som ligger i [[Nordhordland]].*

**Arena Overøye** (noen ganger *Stordal Alpinsenter*)  er et skisportanlegg i Stordalen, Stordal kommune i Møre og Romsdal. Skianlegget ligger på ca. 400 moh og har grunnet sin beliggenhet ofte snø. 

Anlegget har fire skitrekk, der det høyeste går opp til 800 moh. 

## Eksterne lenker
* http://www.arenaoveroye.no/
* http://www.stordalalpinsenter.no/
* Løypekart
Dommere i VM i fotball 2010

**Dommerne som dømmer i VM i fotball 2010** er valgt fra en gruppe på 30 trioer bestående av dommere og assistentdommere, offentliggjort av FIFA 5. februar 2010. Den siste utvelgingen fra en gruppe på 38 dommere skjedde i oktober 2008, da antallet dommere ble redusert fra en opprinnelig gruppe på 54 for Refereeing Assistance Programme i 2007.

## Valg av dommere
I 2007 satte FIFAs administrerende komité opp *Refereeing Assistance Programme* (RAP) for å forberede kandidatene til utvelgelsen av dommere og assistentdommere til fotball-VM 2010; til å begynne ble en gruppe på 54 dommere valgt. I de følgende månedene ble de vurdert ut fra deres opptredener i FIFA-turneringer, RAP-seminarer og i deres hjemlige ligaer. I september 2008 deltok 53 av de opprinnelige 54 dommerne en «elite dommer»-seminar i Zürich, Sveits, der deres tekniske, fysiske og mentale ferdigheter ble analysert. Resultatene ble presentert for FIFAs dommerkomité, som forhåndsvalgte 38 trioer med dommere og deres assistenter den 22. oktober.

Fra denne gruppen på 38 trioer ble ti trioer - som representerte alle seks forbund - valgt til å dømme i Confederations Cup 2009, arrangert av Sør-Afrika som forberedelse til VM ett år senere. Dette oppdraget ble av FIFA sett på som en del av dommernes helhetlige vurdering, for å sikre at de var forberedt på de tekniske og fysiske kravene som stilles for fotball-VM i Sør-Afrika.

Den endelige trioen på 30 dommere ble kunngjort på et møte arrangert av FIFAs dommerkomité i Zürich 5. februar 2010. Trioene ble vurdert ut fra de samme kriteriene som ved forrige utvelgelse. Etter utvelgelsen gjennomgikk hver utvalgte dommer FIFAs pre-konkurranse medisinske vurdering på Schulthess klinikk i Zürich mellom 25. februar og 6. mars.

Imidlertid ble to dommere - Carlos Amarilla og Mohamed Benouza - og deres assistenter fjernet fra den endelige listen den 27. mai 2010. Dette skjedde etter at assistentdommerne ikke klarte å bestå standardtestene for kondisjon, de samme fysiske testene som de holdt i Zürich. Den uruguayanske dommeren Martín Vázquez og hans assistentdommere ble kalt inn for å erstatte de vrakede trioene. 

## Dommere

## Referanser


## Eksterne lenker
*  Dommere i fotball-VM 2010 på fifa.com
Toralf Bølgen

**Toralf Kristian Bølgen** (født 1956) er en norsk vinkelner og formidler av vinkultur fra Bærum. Han er kjent for samarbeidet med Trond Moi som har resultert i flere bøker og restaurant-kjeden Bølgen & Moi som de etablerte i 1995, etter å ha blitt kjent på Leangkollen kurs- og konferansesenter. Bølgen er utdannet klassisk gitarist og musikkpedagog.
## Utgivelser
* *Ost og vin* (Kagge, 2010).
* *Kjøtt og vin* (Gyldendal, 2008). Med Trond Moi.
* *Fisk og vin* (Gyldendal, 2006). Med Trond Moi.
* *Sopp* (Gyldendal, 2005). Med Trond Moi.
* *100 viner og matopplevelser* (Gyldendal, 2004).  Med Mads Widén og Øivind Hånes
* *Champagne – diva og dronning* (Gyldendal, 2003).  Med Øivind Hånes, Mats Widén og Kenneth Hansen
* *Blå (Frost*, 2002). Med Kjell Nupen, Kenneth Hansen, Bølgen & Moi Kristiansand, Knut Bry og Håvard Rem
* *Bølgens vin* (Gyldendal, 2002). Med  Mats Widén, Øivind Hånes og Kenneth Hansen.
* *Mat & Vin* (Gyldendal, 2001). Med Trond Moi, Mats Widén, Øivind Hånes og Kenneth Hansen
* *Historien om Cognac, Calvados og Armagnac, fire nordmenn, heldige giftermål og verdens beste brennevinshus* (Gyldendal, 2001). Med Øivind Hånes, Mats Widén og Kenneth Hansen

## Referanser
Anders Achrenius

**Anders Achrenius** (finsk: **Antti Achrenius**; født  5. april 1745, død 23. juli 1810) var en finsk prest og salmedikter. Han var sogneprest i Nousis fra 1778.

Anders Achrenius var en del av den kjente prestefamilien Achrenius. Han var sønn av presten Abraham Achrenius. En av salmene hans finnes i *[[Norsk Salmebok (1985)|Norsk Salmebok]]*.

## Eksterne lenker
* Achrenius, Anders Finlands nasjonalbiografi (finsk språk), lesedato 4. februar 2016.
Sarah Fuller Flower Adams

**Sarah Fuller Adams** (født **Flower** 22. februar 1805 i Harlow i Essex, død 14. august 1848 i London) var en engelsk salmedikter, poet og skuespiller. Hun hørte til en unitarisk forsamling i Finsbury i London.

## Liv og virke
### Bakgrunn
Hun ble født som den yngste datteren til den radikale journalisten og politikeren Benjamin Flower, og søster til komponisten Eliza Flower.

### Forfatterinne
Hennes lengste verk er *Vivia Perpetua, A Dramatic Poem* (1841), som handler om livet for de tidlige kristne.

Adams skrev av flere salmer som for eksempel «He sendeth sun, He sendeth shower» og «Nearer, my God, to Thee» (Nærmere deg, min Gud). «Nærmere deg, min Gud» ble første gang trykket i 1841, og er med i *[[The Church Hymn book 1872]]* (nr 911). På svensk finnes den blant annet i *[[Metodistkyrkans psalmbok 1896]]* og *[[Psalmisten|Lilla Psalmisten 1909]]* i en oversettelse av Nils Frykman. Sangen finnes på svensk og i en oversettelse av Emanuel Linderholm fra 1912. På norsk finnes sangen blant annet på nummer 468 i *[[Norsk Salmebok (1985)|Norsk Salmebok]]*, da oversatt av Gustav Jensen, og på nytt i *[[Norsk salmebok 2013]]*.

I 1834 giftet hun seg med jernbaneingeniøren og polemikeren Willian Bridges Adams. De bodde i Loughton i Essex, hvor det er en blå plakett som minnes ekteparet. Hun døde av tuberkulose da hun var 43 år, og ble gravlagt i Harlow.

## Litteratur
* Hulcoop, Stephen (2003): *Memoirs of the family of Benjamin Flower of Harlow. Compiled from various sources including a transcript of the hymn «Nearer my God to Thee» by Sarah Flower Adams.* S. H. Publishing, Harlow
* Stephenson, H. W. (1922): *The Author of Nearer, My God, to Thee*
* Stephenson, H. W. (1931): *Unitarian Hymn-Writers*
* Thurston, H. T.; Moore, F., red. (1905): «Adams, Sarah Fuller Flower» i: *New International Encyclopedia* (1. utg.). New York: Dodd, Mead. Via *WikiSource*

## Referanser


## Eksterne lenker
* Biografi på engelsk
* Oppslag for Sarah Flower Adams hos *Poets' Corner*
Øst-vest-linjen

**Øst-vest-linjen** (engelsk: **East West Line**, kinesisk: 东西地铁线) var den andre undergrunnslinjen i Singapore. Pr. 2010 er den 49,2 km lang med 31 stasjoner og er drevet av SMRT Corporation. Linjen er farget grønn på undergrunnskartene.

Linjen går i retning øst-vest og har et sidespor til Singapore Changi lufthavn.

## Stasjoner

### Changi lufthavn utvidelsen
VM i fotball 2010 – Sluttspill

:*For det generelle kampoppsettet, se [[Kampoppsett til VM i fotball 2010]].*
**Sluttspillet i [[VM i fotball 2010]]** ble spilt etter ferdigspilt gruppespill. De to beste lagene fra hver gruppe (16 totalt) gikk videre til sluttspillet for å kjempe i en cup-lignende turnering. Sluttspillet begynte den 26. juni med åttendedelsfinaler, og ble spilt ferdig 11. juli med turneringens finalekamp på Soccer City i Johannesburg. En bronsefinale ble spilt mellom taperne av semifinalene. 

I sluttspillet (inkludert finalen) skulle det spilles to ekstraomganger på 15 minutter hver dersom en kamp endte uavgjort ved full tid, det vil si etter 90 minutter. Hvis stillingen fortsatt skulle holde seg uavgjort etter ekstraomganger, ville kampen bli avgjort på straffesparkkonkurranse.

## Oversikt

## Åttendedelsfinaler
*Alle tider er lokale ([[UTC+2]])*
### Uruguay &ndash; Sør-Korea

26. juni 2010 – 16:00
Nelson Mandela Bay Stadium, Port Elizabeth

**Tilskuere:** 30&nbsp;597

### USA &ndash; Ghana

26. juni 2010 – 20:30
Royal Bafokeng Stadium, Rustenburg

**Tilskuere:** 34&nbsp;976

### Tyskland &ndash; England

27. juni 2010 – 16:00
Free State Stadium, Bloemfontein

**Tilskuere:** 40&nbsp;510

### Argentina &ndash; Mexico

27. juni 2010 – 20:30
Soccer City, Johannesburg

**Tilskuere:** 84&nbsp;377

### Nederland &ndash; Slovakia

28. juni 2010 – 16:00
Moses Mabhida Stadium, Durban

**Tilskuere:** 61&nbsp;962

### Brasil &ndash; Chile

28. juni 2010 – 20:30
Ellis Park Stadium, Johannesburg

**Tilskuere:** 54&nbsp;096

### Paraguay &ndash; Japan

29. juni 2010 – 16:00
Loftus Versfeld Stadium, Pretoria

**Tilskuere:** 36&nbsp;742

### Spania &ndash; Portugal

29. juni 2010 – 20:30
Cape Town Stadium, Cape Town

**Tilskuere:** 62&nbsp;955

## Kvartfinaler

### Nederland &ndash; Brasil

2. juli 2010 – 16:00
Nelson Mandela Bay Stadium, Port Elizabeth

**Tilskuere:** 40&nbsp;186

### Uruguay &ndash; Ghana

2. juli 2010 – 20:30
Soccer City, Johannesburg

**Tilskuere:** 84&nbsp;017

### Argentina &ndash; Tyskland

3. juli 2010 – 16:00
Cape Town Stadium, Cape Town

**Tilskuere:** 64&nbsp;100

### Paraguay &ndash; Spania

3. juli 2010 – 20:30
Ellis Park Stadium, Johannesburg

**Tilskuere:** 55&nbsp;359

## Semifinaler

----

## Bronsefinale

## Finale

## Referanser


## Eksterne lenker
* 
*  Sør-Afrikas offisielle VM-nettsted
Institute for Food and Development policy

**Institute for Food and Development policy** (også kjent under navnet **Food First**) er en ideell organisasjon som har hovedkvarter i Oakland, California, USA. Den ble grunnlagt i 1975 av Frances Moore Lappe og Joseph Collins.

Food First har som hovedoppgave å løse verdens hungersnød og fattigdomsproblemer. Organisasjonen hevder at hvert enkelt land har evne til å brødfø sin egen befolkning dersom de fokuserer på landbruk i stedet for å eksportere mye av maten de produserer ut av landet.

Food Først motsetter seg sterkt verdensomspennende og enorme institusjoner som f. eks. Verdens handelsorganisasjon, Verdensbanken og Det internasjonale pengefondet. I 2004 er Food First blant annet aktiv i kampanjen mot den foreslåtte Free Trade Area of the Americas.
## Eksterne lenker
*
Johannes Agricola

**Johannes Agricola** (egentlig *Schneider* eller *Schnitter* og iblant *Johann* og *Magister Islebius* (Magisteren fra Eisleben), født 20. april 1494 i Eisleben, død 22. september 1566 i Berlin) var en tysk, luthersk teolog og reformator.

## Liv og virke
### Bakgrunn
Johann var sønn av skreddermesteren Albrecht Schnitter. Han fikk utdannelse ved Martineum i Braunschweig og deretter fra 1506 en skole i Leipzig. Vintersemesteret 1509 immatrikulerte han seg ved Universitetet i Leipzig der han begynte ved det artistiske fakultet.

Der tok han sin første akademiske grad, baccalaureat, og ble lærer i Braunschweig. Våren 1516 immatrikulerte han seg igjen, denne gang ved Universitetet i Wittenberg.

### Luther-tilhenger
I Wittenberg ble han tilhenger av Martin Luther. Han var først ved det artistiske fakultet, der han tidlig 1518 tok den akademiske magistergrad. Han ble nå også kjent med Philipp Melanchthon, og under ham tok han den 13. oktober 1519 bakkalaureat i teologi.

På oppdrag fra Luther arbeidet med Agricola de kirkelige forholdene i Frankfurt am Main (1525). Gjennom sin påstand at bare evangeliet, men ikke loven er nødvendig for å framkalle bedring og tro, framprovoserte han den såkalte antinomistiske striden. Som følge av denne striden ble kontakten mellom han og Luther brutt.

Av kurfyrsten Joakim II ble han utnevnt til hoffpredikant og superintendent i Berlin, hvor han døde i 1566. Han bidro aktivt til protestantismens innføring i Brandenburg og gjorde seg og kjent som forfatter på flere områder, blant annet gav han ut en samling tyske ordspråk.

Han har vært representert i svenske salmebøker fra 1695 med teksten til en salme, i *[[Norsk Salmebok (1985)|Norsk Salmebok]]* representert med to salmer (NoS 265 og 390) og med en salme i *[[Norsk salmebok 2013]]*.

## Referanser


## Eksterne lenker
* Oppføring i ''Nordisk familjebok ''
Cecil Frances Alexander

**Cecil Frances Humphreys Alexander** (født tidlig i april 1818 i Dublin, død 12. oktober 1895 i Londonderry) var en salmedikter og poet.

## Liv og virke
### Bakgrunn
Cecil Frances Humphreys var datter av major John Humphreys og Elizabeth Humphreys (født Reed). Allerede i barndommen begynte Cecil Frances å skrive vers. 

### Dikter og forfatter
Hennes religiøse verker ble sterkt påvirket av kontakten hun hadde med den anglo-katolske Oxfordbevegelsen som oppstod på 1830-tallet. Særlig innflytelse hadde John Keble, som redigerte en av hennes antologier. I 1840-årene var hun allerede kjent som salmedikter og hennes salmer ble tatt med i Church of Irelands salmebøker. Senere har hun blitt tatt med i både *[[Norsk Salmebok (1985)|Norsk Salmebok]]* og *[[Norsk salmebok 2013]]*.

Boken hennes *Hymns for Little Children* (*Salmer for små barn*) kom ut i 69 opplag på 1800-tallet. 

Hun giftet seg i Strabane i oktober 1850 med den anglikanske presten William Alexander, som senere ble biskop av Derry og erkebiskop av Armagh. Også han utga flere diktsamlinger.

Cecil Alexander var engasjert i veldedig arbeid. Penger fra hennes første bokutgivelse bidro til byggingen av en skole for døve i Derry og Raphoe bispedømme i 1846, og inntektene fra *Hymns for Little Children* gikk til denne skolen.

## Referanser


## Litteratur
* *A Green Hill Far Away: A Life of Mrs C.F. Alexander*   E.W. Lovell, 1970, Friends of Derry Cathedral.

## Eksterne lenker
* 
* 
* 
* 
*  Biografi hos Ulster History Circle
Nord-øst-linjen

**Nord-Øst-linjen** (engelsk: **North East Line**, kinesisk: 东北地铁线) var den tredje undergrunnslinjen i Singapore. Pr. 2010 er den 20 km lang med 16 stasjoner og er drevet av SBS Transit. Linjen er farget lilla på undergrunnskartene.

Linjen var den første fullstendig underjordiske linjen i Singapore. Den var også den første som inkluderte kunst i utformingen av undergrunnsstasjonene.

Det er rundt to minutter mellom togene i rushtiden, fem minutter midt på dagen og seks minutter sent på kvelden og tidlig på morgenen.

## Stasjoner
Jan Thomas

**Jan Thomas** (født **Jan Bertin Østervold**; 1966) er en norsk stylist, programleder, tv-personlighet og sakprosaforfatter. 

## Liv og virke
**Jan Thomas** (også kjent som **Jan Thomas Mørch Husby**) er født i Skien og bodde der til han var seks år da familien flyttet til Austevoll i Hordaland.

I 17 år bodde Jan Thomas i Hollywood, hvor han først arbeidet som skuespiller og modell. Han spilte blant annet inn en homoerotisk mykpornofilm med tittelen *Mojave*. Senere arbeidet han som ansvarlig stylist på flere produksjoner for de amerikanske filmselskapene Dreamworks og Universal.

I Oslo har han i flere år drevet skjønnhetssalongen Jan Thomas Studio, der dokusåpeserien *Fra Hollywood til Parkveien* hadde sitt utspring. Serien handlet om Jan Thomas’ liv, og gikk på TV 2 Zebra. 

I 2008 var han rådgiver i programmet ''Top Model Norge''. Året etter var han utgangspunkt for figuren "Fanthomas" i den animerte parodiserien *[[Fanthomas]]* på VGTV.

I 2018 startet han podkasten «*Jan Thomas og Einar blir venner*» sammen med Einar Tørnquist. Podkasten vant prisen i kategorien årets influencer underholdning under Vixen Influencer Awards 2019.

Han har vært med i *[[Top Model Norge]]*. I 2020  var han med i flere programserier, blant annet *Jan Thomas søker drømmeprinsen* og *Jan Thomas Verden*. Han var også paneldeltaker i NRK-programmet *[[Maskorama]]* i de 3 første sesongene, fra 2020-2022. 

I 2023 ble han programleder for  TV2 programmet *[[Jakten på kjærligheten|Jakten på Kjærligheten]].*

Han har deltatt i *[[Skal vi danse (TV-program)|Skal vi danse]]* i 2009 og ''71 grader nord - Norges tøffeste kjendis'' i 2018.

## Privatliv
Etter at han 20. februar 2009 giftet seg med Christopher Mørch Husby (f. 1989), tok han ektefellens mellom- og etternavn og het Jan Thomas Mørch Husby. I 2015 skilte han seg fra Mørch Husby.

## Bibliografi
* 
* 
* 
* 
* 
* 

## Referanser


## Eksterne lenker
*  
*
Circle-linjen (Singapore)

**Circle-linjen** (engelsk:**Circle Line**, kinesisk: 地铁环线) var den fjerde undergrunnslinjen i Singapore. Når  hele linjen åpner i 2011 vil den bestå av 35,7 km med spor og 31 stasjoner. Linjen er drevet av SMRT Corporation og er farget oransj på undergrunnskartene.

## Stasjoner

### Marina Bay utvidelsen
Foyn Coast

**Foyn Coast** er den delen av østkysten av Den antarktiske halvøy som ligger mellom Cape Alexander og Cape Northrop. Larsen isbrem dekker hele kyststrekningen.

Kysten ble oppdaget og delvis kartlagt i 1893 av en norsk hvalfangstekspedisjon under ledelse av kaptein Carl Anton Larsenmed skuta «Jason». Larsen kalte kysten **Foyn Land** etter grunnleggeren av den moderne hvalfangst, Svend Foyn.

## Referanser
Kinderszenen

**Kinderszenen**, op. 15 («Barndomsscener») komponert av Robert Schumann i 1838 er en klaversyklus som består av tretten korte pianostykker.

## Detaljer

Schumann skapte med denne syklusen et lite mesterverk fjernt fra den virtuositet som dominerte på 1800-tallet. Han skrev karakterstykker av denne typen i hele sin aktive periode som komponist, og de avspeiler hans oppfatning av musikk, nemlig å skape en enhet mellom ord, bilde og klang. For Schumann, som også var forfatter, strakk ikke ordene som de klassiske dikterne skapte sine verk med til lengre; men med musikk kunne han formidle følelser der ord ikke lengre dugde. Som romantiker la Schumann verden bak seg og ga seg hen til den ordløse kunsten, musikken.

Pianostykkene ble ikke komponert etter en programmatisk mal: først senere ga Schumann stykkene titler som ikke er ment å være søte, men skal forstås alvorlig. Både musikkens følelsesladde, stemningsfulle karakter, samt den individuelle og umiddelbare opplevelsen av hver enkelt av dem, kan sies å være typisk romantisk.

Av 30 opprinnelige stykker valgte Schumann våren 1838 ut de følgende 13:

Schumanns Kinderszenen, op. 15 fikk en svært stor historisk betydning ved at verket øvet større innflytelse på romantikkens programmatiske klaverminiatyrer enn noen annen tidligere syklus. «Träumerei» er det mest kjente av disse stykkene. Miniatyrene i Kinderszenen er ikke beregnet på barn – Schumann selv uttalte at det var snakk om en *«en voksens avspeiling  [av barndommen] for voksne»*, i motsetning til *[[Album für die Jugend]], op. 68*. Det siste stykket *«Der Dichter spricht»* tydeliggjør på få takter et romantisk verdensbilde, så konsentrert som man knapt finner det noe annet sted.

## Media

## Referanser


## Eksterne lenker
* 
* Opphavsfrie opptak
*
Tsepo Masilela

**Tsepo Masilela** (født 5. mai 1985 i Witbank i Mpumalanga) er en fotballspiller fra Sør-Afrika som spiller som back for landslaget og Ligat Toto-klubben Maccabi Haifa FC. 

## Referanser


## Eksterne lenker
*
Silvany Bricen

**Silvany Veronica Møller Bricen** (født 1973) er en norsk sanger, modell og programleder kjent som vokalist i popbandet Trancylvania. Hun er også kjent som programleder fra flere ungdomsprogrammer på TV, deriblant ZTVs *Pop TV* (1995–1996), TVNorges *[[Lysthuset (TV-program)|Lysthuset]]* og NRKs *[[VG-lista]]* (1997–1999). Hun har siden jobbet som webredaktør i gratismagasinet *Where2Go* og vært ansatt i Aller Media, Rubicon TV og Bonnier Media. Bricen har også drevet en egen hjemmeside med skjønnhetspleie og livsstil som tema, samt hatt egen podcast som fokuserer på helse og livsstil.

## Referanser


## Eksterne lenker
*
Avro 618 Ten

**Avro 618 Ten** eller **X** var et tre-motors passasjerfly fra 1930-tallet. Det var en britisk lisensprodusert kopi av  Fokker F.VIIB/3m.

## Utvikling
I 1928 inngikk Avro en avtale med Fokker om lisensproduksjon av Fokkers vellykkede F.VIIB/3m for salg innen Det britiske imperiet (unntatt Canada).

Avros modellbetegnelse **618 Ten** ble tatt i bruk fordi flyet hadde kapasitet for åtte passasjerer med to manns besetning. Flyet ble først vist på et flystevne i England i 1929.

## Flyet i bruk
### Australia

Det første fem fly ble solgt til det nystartede Australian National Airways startet av Charles Kingsford Smith og Charles Ulm og ble tatt i bruk 1. januar 1930 på en rute  Brisbane-Sydney og senere på strekningen Melbourne-Sydney. De fem flyene var: 
:VH-UMF *Southern Cloud*
:VH-UMG *Southern Star*
:VH-UMH *Southern Sky*  
:VH-UMI *Southern Moon*
:VH-UNA *Southern Sun*

To av disse gikk tapt i havarier allerede første driftsår: *Southern Cloud* i De australske Alper den  21. mars 1931 (vraket ble først funnet i 1958) og *Southern Sun* i British Malaya i november 1931 under den første postflyvningen til United Kingdom. Selskapet innstilte deretter driften og gjenværende fly solgt.
  
*Southern Moon* ble ovetatt av Charles Ulm og bygget om i 1933 for langdistanse flyvninger og utstyrt med 330&nbsp;hp (250&nbsp;kW) Wright Whirlwind stjernemotor. Den gjenoppstod som VH-UXX *Faith in Australia* og ble brukt under en konkurranseflyvning England – Australia. 
De andre to ble solgt til et annet australsk selskap. 
Den siste gjenværende var i drift så sent som i 1941 da den ble brukt under evakuering fra Ny-Guinea

### Storbritannia og andre steder
Fire 618 Ten ble levert direkte til britiske kunder, to til Imperial Airways i og ble chartered til Iraq Petroleum Transport Company før de returnerte til England i 1933. En ble solgt til Midland & Scottish Air Ferries og en til Indian State Airways for bruk av Viceroy of India. I alt var det et tyvetalls kunder i de tidligere britiske kolonier som anskaffet flyet.

## Eksterne lenker
* Avro 618 Ten VH-UMG&mdash;Image collection of Ed Coates
Maud Adams

**Maud Adams** (født 1945) er en svensk skuespiller og tidligere modell. Hun er kjent som «Bond-pike» fra filmene *[[Mannen med den gyldne pistol]]* og *[[Octopussy]]*. Hun hadde også en liten rolle i Bond-filmen ''Med døden i sikte'' (1985).

## Andre filmer
* 1975 Rollerball
* 1980 Playing for Time
* 1980 Silent Night, Deadly Night 4: Initiation
* 1981 Tattoo

## Referanser


## Eksterne lenker
*